Na osnovu člana 21. Zakona o državnoj službi u institucijama Bosne i Hercegovine (Službeni glasnik BiH”, br. 19/02, 35/03, 4/04, 17/04, 26/04, 37/04, 48/05, 2/06, 32/07, 43/09, 8/10, 40/12 i 93/17), Agencija za državnu službu Bosne i Hercegovine na zahtjev Ministarstva vanjske trgovine i ekonomskih odnosa Bosne i Hercegovine raspisuje

**JAVNI OGLAS**

**za popunjavanje radnih mjesta državnih službenika u**

**Ministarstvu vanjske trgovine i ekonomskih odnosa Bosne i Hercegovine**

**1/01 Interni revizor**

**1/02 Stručni saradnik za poslove koordinacije prevođenja acguis-a**

**1/03 Stručni saradnik za ocjenjivanje usklađenosti**

JEDINICA ZA INTERNU REVIZIJU

**1/01 Interni revizor**

**Opis poslova i radnih zadataka:** Obavlja aktivnosti interne revizije u skladu sa godišnjim planom interne revizije, u skladu sa Zakonom o internoj reviziji institucija BiH, standardima interne revizije i drugim podzakonskim aktima koje utvrdi Centralna harmonizacijska jedinica; izrađuje pojedinačne planove interne revizije i obavlja internu reviziju shodno godišnjem planu interne revizije (planira i provodi preliminarne aktivnosti, utvrđuje i evidentira sistem/proces/ aktivnosti,vrši procjenu sistema internih kontrola,testira interne kontrole,ocjenjuje sistem internih kontrola-daje preporuke za poboljšanje sistema internih kontrola); izrađuje izvještaje o obavljenoj reviziji, vrši praćenje provođenja preporuka, evidentira i dokumentira proces revizije, evidentira i čuva svu radnu dokumentaciju u tekućem i stalnom dosjeu revizije, te informiše Rukovodioca Jedinice interne revizije ako se za vrijeme obavljanja revizije pojavi sumnja o nepravilnosti i/iliprevari, inicira angažovanje potrebnih eksperata; učestvuje u izradi godišnjih izvještaja interne revizije i drugih izvještaja iz djelokruga rada jedinice; sarađuje sa CHJ-om i internim revizorima u institicijama Bosne i Hercegovine i na drugim nivoima vlasti radi unapređenja rada i razmjene iskustva iz oblasti interne revizije; učestvuje u pripremi planova obuke internih revizora. Za svoj rad odgovara Rukovodiocu Jedinice za internu reviziju kojem podnosi izvještaj o radu.

**Posebni uslovi:** VSS-Najmanje VII stepen stručne spreme, odnosno visoko obrazovanje prvog, drugog i trećeg ciklusa Bolonjskog sistema studiranja, ekonomski ili drugi fakultet društvenog smjera; minimalno pet godina radnog staža, od čega najmanje tri godine na nekim od slijedećih poslova: poslovima revizije, poslovima interne revizije, poslovima budžetiranja u javnom sektoru; poslovima u vezi sa trezorskim poslovanjem; poslovima javnih nabavki; finansijsko-računovodstvenim poslovima, poslovima informatičke struke; certifikat ovlaštenog internog revizora u javnom sektoru verificiran od CHJ; poznavanje rada na računaru; ovjerena izjava da imenovani nije u sukobu interesa u smislu odredbi člana 13. Zakona o internoj reviziji institucija Bosne i Hercegovine („Službeni glasnik BiH“ br. 27/08 i 32/12); položen stručni upravni ispit.

**Status:** državni službenik –stručni savjetnik.

**Pripadajuća osnovna neto plata***:* 1.298,63KM.

**Broj izvršilaca:** jedan (1).

**Mjesto rada:** Sarajevo.

SEKTOR ZA VANJSKOTRGOVINSKU POLITIKU I STRANA ULAGANJA

Odsjek za evropske integracije

**1/02 Stručni saradnik za poslove koordinacije prevođenja acquis-a**

**Opis poslova i radnih zadataka:** Obavlja poslove koordinacije prevođenja acquis-a u organizacionim jedinicama za evropske integracije koji uključuju: učešće u obezbjeđenju prevoda pravnih akata EU iz nadležnosti Ministarstva; sarađuje u obavljanju stručne redakture prevoda u oblasti iz nadležnosti Ministarstva, te dostavljastručno revidirane prevode DEI; sarađuje u obezbjeđenju učešća stručnjaka iz Ministarstva u obukama koje organizuje DEI na temu prevođenja pravnih akata EU; učestvuje u koordinaciji ostalih aktivnosti Ministarstva po pitanju prevođenja pravnih akata EU u skladu sa zahtjevima procesa; po potrebi obavlja i druge poslove iz nadležnosti Odsjeka, a koji su slični poslovima tog radnog mjesta. Za svoj rad odgovara šefu Odsjeka.

**Posebni uslovi:** VSS-Najmanje VII stepen stručne spreme, odnosno visoko obrazovanje prvog, drugog i trećeg ciklusa Bolonjskog sistema studiranja –pravni, ekonomski ili drugi fakultet društvenih nauka; najmanje jedna godina radnog iskustva u struci; položen stručni upravni ispit; aktivno znanje engleskog jezika; poznavanje rada na računaru.

**Status:** državni službenik –stručni saradnik.

**Pripadajuća osnovna neto plata***:* 998,95 KM

**Broj izvršilaca:** jedan (1).

**Mjesto rada:** Sarajevo.

SEKTOR ZA EKONOMSKI RAZVOJ I PODUZETNIŠTVO

Odsjek za ocjenjivanje usklađenosti

**1/03 Stručni saradnik za ocjenjivanje usklađenosti**

**Opis poslova i radnih zadataka:** Prati i proučava zakonske i podzakonske akte, a posebno akte vezane za poslove koji se obavljaju u Odsjeku; kontinuirano prati provođenje propisa, posebno onih u čijoj je izradi učestvovao; učestvuje u izradi analitičkih, informativnih i drugih stručnih materijala iz nadležnosti Odsjeka i Sektora; učestvuje u pružanju stručne pomoći pri izradi zakonskih i podzakonskih akata iz nadležnosti Ministarstva; obavlja poslove obrade jednostavnijih programa i obrade podataka; po potrebi obavlja i druge poslove iz nadležnosti Odsjeka, a koji su slični poslovima tog radnog mjesta. Za svoj rad odgovoran je šefu Odsjeka.

**Posebni uslovi:** VSS-Najmanje VII stepen stručne spreme, odnosno visoko obrazovanje prvog, drugog i trećeg ciklusa Bolonjskog sistema studiranja –fakultet društvenih, tehničkih ili prirodnih nauka; najmanje jedna godina radnog iskustva u struci; položen stručni upravni ispit; poznavanje engleskog ili drugog stranog jezika; poznavanje rada na računaru.

**Status:** državni službenik –stručni saradnik.

**Pripadajuća osnovna neto plata***:* 998,95 KM

**Broj izvršilaca:** jedan (1).

**Mjesto rada:** Sarajevo.

**Napomene za kandidate:**

* Javni konkurs se sprovodi u skladu sa Odlukom o načinu polaganja javnog i stručnog ispita („Službeni glasnik BiH“, br. 96/07, 43/10, 103/12 i 56/19) - (u daljem tekstu Odluka) i Pravilnikom o karakteru i sadržaju javnog konkursa, načinu sprovođenja intervjua i obrascima za sprovođenje intervjua („Službeni glasnik BiH“, br. 63/16, 21/17 i 28/21). Više informacija o konkursnim procedurama dostupno je na www.ads.gov.ba, u dijelu „Zapošljavanje/Vrste konkursnih procedura“.
* Pored posebnih uslova navedenih u Javnom oglasu, kandidati moraju ispunjavati i opšte uslove propisane članom 22. [Zakona o državnoj službi](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) u institucijama Bosne i Hercegovine.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Kandidati ne smiju biti u sukobu interesa, odnosno nespojivosti, iz člana 16. stav 1. [Zakona o državnoj službi](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) u institucijama Bosne i Hercegovine.
* Za sprovođenje konkursne procedure po ovom Javnom oglasu formirat će se jedna (1) Komisija za izbor.

***Priprema dokumentacije*:**

**Skreće se pažnja kandidatima** da su potrebnu dokumentaciju na oglas dužni dostaviti u skladu sa [Pravilnikom o karakteru i sadržaju javnog konkursa, načinu sprovođenja intervjua i obrascima za sprovođenje intervjua](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom oglasa.

S tim u vezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu [„Zapošljavanje/Napomena za kandidate/Stop greškama u prijavama!“](https://www.ads.gov.ba/bs-Latn-BA/articles/69/stop-greskama-u-prijavama), te posebno odredbe Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua, koje definišu dokumentaciju: prijavni obrazac; univerzitetsku diplomu; važeće uvjerenje o državljanstvu; [uvjerenje o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); dokaz o traženom radnom iskustvu; dokaz o traženom nivou znanja stranog jezika; dokaz o traženom nivou znanja rada na računaru; uvjerenje o nevođenju krivičnog postupka; rok i način dostavljanja prijave.

**Potrebni dokumenti:**

**I Ovjerene kopije:**

* univerzitetske diplome (nostrifikovane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine); Kandidati su obavezni dostaviti diplomu prvog ciklusa (ili osnovnog dodiplomskog studija), bez obzira na uslove oglasa, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
* dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu kopiju univerzitetske diplome dostavi uvjerenje visokoškolske ustanove da dodatak diplomi nije uopšte izdat, niti za jednog diplomca;
* uvjerenja o državlјanstvu (ne starije od 6 mjeseci od dana izdavanja od strane nadležnog organa);
* uvjerenja o položenom stručnom upravnom ispitu odnosno javnom ispitu;
* potvrde ili uvjerenja kao dokaza o traženoj vrsti iskustva;
* dokaza o poznavanju engleskog ili drugog stranog jezika (za radno mjesto 1/03);
* uvjerenja/potvrde/certifikata o aktivnom znanju traženog jezika, najmanje B2 nivoa ili ekvivalenta nivoa B2 (za radno mjesto 1/02);
* certifikata ovlaštenog internog revizora u javnom sektoru verificiran od CHJ (za radno mjesto 1/01);
* ovjerena izjava da imenovani nije u sukobu interesa u smislu odredbi člana 13. Zakona o internoj reviziji institucija Bosne i Hercegovine (za radno mjesto 1/01);
* dokaza o traženom nivou znanja rada na računaru.

**II Svojeručno potpisan:**

* popunjen obrazac Agencije za državnu službu BiH: isti možete preuzeti na web stranici Agencije: [www.ads.gov.ba](http://www.ads.gov.ba) unutar svakog konkursa pojedinačno, u rubrici „dokumenti“. Napominjemo da potpisan i popunjen obrazac ne može služiti kao dokaz bilo kog uslova iz teksta Javnog oglasa, isti samo olakšava rad organu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjerene kopije dokumenata nemaju ograničen rok važenja, pod uslovom da ni dokumenti čije su kopije ovjerene nemaju naznačen (preciziran) rok važenja.

**Dodatni dokumenti koji se dostavljaju naknadno:**

* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uslova za postavljenje, u skladu sa članom 22. stav 1. tačka g) Zakona o državnoj službi u institucijama Bosne i Hercegovine, obavezni su na isti donijeti uvjerenje o nevođenju krivičnog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.
* Izabrani (postavljeni/imenovani) kandidat dužan je instituciji Bosne i Hercegovine dostaviti, u skladu sa članom 22. stav 1. tačka d) Zakona o državnoj službi u institucijama Bosne i Hercegovine, uvjerenje o radnoj sposobnosti (ljekarsko uvjerenje), kao dokaz da je zdravstveno sposoban za vršenje određenih poslova predviđenih ovim položajem.

Kandidati koji nemaju položen stručni (upravni) ispit, prije pristupanja pismenom dijelu stručnog ispita će polagati javni ispit u skladu sa Odlukom. Javni ispit na kome je kandidat zadovoljio važi samo za konkretan javni konkurs, o čemu se ne izdaje uvjerenje, a na kandidata koji bude postavljen na radno mjesto primjenjuje se član 56. Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13 i 93/17) i član 12. Odluke.

Kandidati koji su od momenta podnošenja prijave na javni oglas do dana održavanja javnog ispita položili stručni upravni ispit ili javni ispit, ispit opšteg znanja, odnosno ispit koji odgovara pobrojanim ispitima, tj. koji nisu u obavezi polagati javni ispit u skladu sa odredbama člana 13. Odluke, dužni su obavijestiti Agenciju o istom najkasnije do zakazanog termina održavanja javnog ispita, a dokaz o navedenom trebaju neposredno dostaviti Agenciji (ne slati putem pošte), isključivo do početka termina pismenog dijela stručnog ispita. U slučaju da se kandidat ne odazove pozivu na javni ispit, a ne priloži traženi dokaz do pismenog dijela stručnog ispita smatrat će se da je odustao od svoje prijave na navedeni Javni oglas.

Sva tražena dokumenta treba **dostaviti najkasnije do 13.01.2022. godine**, putem poštanske službe preporučenom pošiljkom na adresu:

**Agencija za državnu službu BiH**

 **„Javni oglas za popunjavanje radnih mjesta državnih službenika u Ministarstvu vanjske trgovine i ekonomskih odnosa“**

**71000 Sarajevo, Trg BiH broj 1**

Ispunjavanje uslova utvrđenih ovim oglasom računa se danom predaje prijave.

Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzimati u razmatranje.